П Р О Т О К О Л   41

ОТ ЗАСЕДАНИЕ НА КОМИСИЯ  „ПРОФЕСИОНАЛНА ЕТИКА И ПРЕВЕНЦИЯ НА КОРУПЦИЯТА”  КЪМ  ВСС, ПРОВЕДЕНО НА  10.11.2014 г.

ПРИСЪСТВАТ: Ясен Тодоров – председател и членовете: Васил Петров, Галина Карагьозова, Галя Георгиева, Димитър Узунов, Незабравка Стоева и Юлиана Колева.

ОТСЪСТВАТ: Даниела Костова, Мария Кузманова и Румен Боев

На заседанието присъстват и: Мая Атанасова, главен експерт - юрисконсулт в дирекция „Правна” и Диана Стоянова, старши експерт - юрисконсулт в дирекция „Правна”.

 Заседанието протече при следния дневен ред:

1. Проекти на становища на КПЕПК за притежавани нравствени качества на магистрати, участващи в конкурси за заемане на длъжности за административни ръководители в органите на съдебната власт.
2.  Разглеждане на преписки, образувани по жалби и сигнали.
3. Справка за неполучени отговори по възложени преписки от КПЕПК на органите на съдебната власт.
4. Справки за броя на разгледаните и решени преписки от Комисия “Професионална етика и превенция на корупцията” към ВСС за месец октомври  2014 г.
5.   Разни.

Предложение на г-н Ясен Тодоров за включване на допълнителна точка към дневния ред: Изслушване на Стефан Гроздев Гроздев, и.ф. административен ръководител – председател на Апелативен съд – София, по повод участие в конкурс за заемане на длъжността административен ръководител – председател на Апелативен съд – София.

Комисия “Професионална етика и превенция на корупцията”

					Р  Е  Ш  И:

Включва в дневния ред следната допълнителна точка: Изслушване на Стефан Гроздев Гроздев, и.ф. административен ръководител – председател на Апелативен съд – София, по повод участие в конкурс за заемане на длъжността административен ръководител – председател на Апелативен съд – София.
 
ОТНОСНО допълнителна точка към дневния ред:
1. Изслушване на Стефан Гроздев Гроздев, и.ф. административен ръководител – председател на Апелативен съд – София, по повод участие в конкурс за заемане на длъжността административен ръководител – председател на Апелативен съд – София.
	Проведе се изслушване на Стефан Гроздев Гроздев, и.ф. административен ръководител – председател на Апелативен съд – София.

ОТНОСНО: Т.1. Проекти на становища на КПЕПК за притежавани нравствени качества на магистрати, участващи в конкурси за заемане на длъжности за административни ръководители в органите на съдебната власт.

1. Проект на становище на КПЕПК за притежаваните нравствени качества от Стефан Гроздев Гроздев, и.ф. административен ръководител – председател на Апелативен съд – София, по повод участие в конкурс за заемане на длъжността административен ръководител – председател на Апелативен съд – София.  - докладва г-н Ясен Тодоров /96-02-175/2014г./
Становището е изготвено въз основа на становище на Комисията по професионална етика при Върховен касационен съд, данните от кадровото дело на кандидата, писма от отдел 06 „Административен”, сектор „Инспекторат“ при ВКП, Инспектората към ВСС, извършени проверки в деловодната система на ВСС и след изслушване на съдия Стефан Гроздев.
Обобщеният извод на КПЕПК е, че Стефан Гроздев Гроздев, и.ф.административен ръководител – председател на Апелативен съд - София, спазва изискванията, регламентирани в Кодекса за етично поведение на българските магистрати и притежава необходимите нравствени качества, за да бъде назначен на длъжността административен ръководител – председател на Софийски апелативен съд.   

Комисия „Професионална етика и превенция на корупцията”
  
					Р  Е  Ш  И:

1.1. На основание чл. 39а, ал. 1, т. 1 от ЗСВ приема становището относно притежаваните нравствени качества от Стефан Гроздев Гроздев, и.ф.административен ръководител – председател на Апелативен съд - София, по повод участие в конкурс за заемане на длъжността административен ръководител – председател на Софийски апелативен съд.
1.2. Изпраща становището на Комисията по предложенията и атестирането, по компетентност. 

2. Становище на КПЕПК за притежаваните нравствени качества от Веселин Славов Пенгезов, административен ръководител – председател на  Апелативен съд – София, временно отстранен от длъжност съдия и административен ръководител - председател на Апелативен съд – София с решение по протокол № 20/15.05.2014 г. на ВСС, по повод участие в конкурс за заемане на длъжността административен ръководител – председател на Апелативен съд – София.  - докладва г-н Ясен Тодоров /96-02-155/2014/
Няма основание за промяна на становището на КПЕПК, прието с решение по протокол № 22/05.06.2014г., за притежаваните нравствени качества от Веселин Славов Пенгезов.
Становището е изготвено въз основа на становище на Комисията по професионална етика към ВКС, данните от кадровото дело на кандидата, писма от отдел 06 „Административен”, сектор „Инспекторат“ при ВКП и Инспектората към ВСС, и извършени проверки в деловодната система на ВСС.
Обобщеният извод е, че  КПЕПК няма основание да промени становището си по пр. № 22/05.06.2014 г. за Веселин Славов Пенгезов,  административен ръководител – председател на  Апелативен съд – София, временно отстранен от длъжност съдия и административен ръководител - председател на Апелативен съд – София, а именно, че не спазва  изцяло изискванията, заложени в Кодекса за етично поведение на българските магистрати и не притежава в пълнота необходимите нравствени качества, за да бъде назначен на  длъжността административен ръководител – председател на Апелативен съд – София.

Комисия “Професионална етика и превенция на корупцията”
  
					Р  Е  Ш  И:

2.1. Няма основание за промяна на становището на КПЕПК, прието с решение по протокол № 22/05.06.2014г., за притежаваните нравствени качества от Веселин Славов Пенгезов, административен ръководител – председател на  Апелативен съд – София, временно отстранен от длъжност съдия и административен ръководител - председател на Апелативен съд – София.
 2.2. Изпраща становището на Комисията по предложенията и атестирането, по компетентност. 

ОТНОСНО: Т.2. Разглеждане на преписки, образувани по жалби и сигнали.

1. Молба с вх. № 11-06-901/04.11.2014 г. от … – съдия в Окръжен съд - …, във връзка с преписка с вх. № 94-00-764/2014 г., образувана по жалба от ….
	Молба, с искане да му бъде изпратено копие от постъпилата жалба от … или извлечение от същата в частта й, касаеща него.
	
Комисия “Професионална етика и превенция на корупцията” 

					Р  Е  Ш  И:

	Копие от жалба с вх. № 94-00-764/15.09.2014 г. да се изпрати на …, съдия в Окръжен съд – ….

2. Отговор от административния ръководител – районен прокурор на Районна прокуратура - …, във връзка с преписка с вх. № 94-00-658/23.10.2014 г., образувана по жалба от … - /ОБЩ СИГНАЛ – Т.1/ 
Извършена е проверка на предприетите действия по две прокурорски преписки от прокурор …, цитирани в сигнала.
След проверката направените констатации са следните:
Има пр. преписка, образувана по уведомление от разследващ полицай за кражба на  движими вещи от владението на …. Лицето е сигнализирало за деянието и впоследствие е извършен оглед на местопроизшествието и са иззети веществени доказателства. Уведомен е дежурният прокурор – … и тя е поела наблюдението на производството и е представила протоколите в Районен съд - … с искане за одобряване на извършените следствени действия.
	Следва молба от жалбоподателката за връщане на иззети вещи, частично удовлетворена и нова молба  изцяло отхвърлена. Следва нова преписка, образувана по сигнал от жалбоподателката, която е разпределена на принципа за случайното разпределение отново на …. Поискан е отвод, който не е уважен.                                                                               
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                   
Комисия “Професионална етика и превенция на корупцията” 

					Р  Е  Ш  И:

Да се отговори на жалбоподателката с писмо със следния текст: 

Във връзка с преписка с вх. № 94-00-658/04.08.2014г., образувана по Ваша жалба, в която изразявате недоволство от действията на прокурор … от Районна прокуратура - …, Ви уведомяваме следното:
По Вашата жалба беше извършена проверка от административния ръководител - районен прокурор на Районна прокуратура - …. При извършването на проверката се установи следното: 
 По ДП № …/2014 г. на 02 РУП … за кражба, извършена на 11.07.2014 г. на движими вещи от владението на …, на същата дата е извършен оглед на местопроизшествието, като са иззети веществени доказателства, за което е уведомен дежурния прокурор …. Прокурор … е поела наблюдението на производството и е представила протоколите пред Районен съд - … с искане за одобряване на извършените действия. 
По депозираната от Вас молба на 22.07.2014 г., за връщане на иззети вещи, с постановление от 24.07.2014 г. прокурор … е разпоредила връщане на част от вещите. Обжалваното постановление е потвърдено от Окръжен съд - … и влязло в сила на 20.08.2014 г. 
На 24.09.2014 г. прокурор … е оставила без уважение искането Ви за отстраняване на разследващия.
По Ваша жалба, депозирана в Районна прокуратура - … за инцидент с отдаден под наем имот преписката е разпределена чрез системата за случайно разпределение на прокурор …. С Постановление от 25.07.2014 г. е възложена проверка на 02 РУП …. Искането Ви за отвод на прокурор Евтимова е оставено без уважение от Окръжна прокуратура - … с постановление от 26.08.2014 г. 
Видно от  горното прокурор … своевременно е изпълнявала всички свои служебни задължения, свързани с наблюдаването и произнасянето  по цитираните преписки. 

3. Отговор от административния ръководител – председател на Окръжен съд – …, във връзка с преписка с вх. № 94-00-750/10.09.2014 г. и 94-00-761/12.09.2014 г., образувана по сигнали от "…" ЕАД, чрез адв. … - /ОБЩ СИГНАЛ – Т.1/
	Извършена проверка от административния ръководител – председател на Окръжен съд – … във връзка с изнесено в сигналите от „….” ЕАД чрез адвокат …. В резултат на извършената проверка по движението на търговски дела с № …/2014 г.,  № …/2014 г. и № …/2014 г. по описа на Окръжен съд – … не са констатирани нарушения от страна на съдия … от Окръжен съд – …. Постановените от нея съдебни актове във връзка със спирането на изпълнителните производства подлежат на инстанционен контрол. Административният ръководител – председател на Окръжен съд – … не е изразил становище по отношение на преместването седалището на ответника, тъй като не е в правомощията на съда да контролира дали седалището и мястото на дейност на една фирма съвпадат. Предвид обстоятелството, че седалището на ответника е в …, то съгласно чл.613 от Търговския закон единствено компетентният съд по молбата за откриване на производство по несъстоятелност е Окръжен съд – …. Административният ръководител – председател на Окръжен съд – …. заявява, че при извършеното разпределение на делата няма допуснати нарушения и вмешателства в програмата. Същият е изразил готовност да предостави възможност за проверка на извършеното разпределение.
	След разисквания,

Комисия “Професионална етика и превенция на корупцията” 

					Р  Е  Ш  И:

Предлага на Висшия съдебен съвет да приеме следното решение:
1.1. ВЪЗЛАГА на Инспектората към ВСС, на основание чл.30, ал.1, т.18 от ЗСВ, да извърши извън годишната си програма, проверка на организацията по образуването и движението на делата по несъстоятелност в Окръжен съд – …, съгласно правомощията си по чл.54, ал.1, т.1 и т.2 от ЗСВ,  в частност търговски дела с № …/2014 г., № …/2014 г. и № …/2014 г. по описа на  Окръжен съд – ...
	1.2. Актът с резултатите от проверката да се предостави на ВСС в срок до 2 /два/ месеца.

4. Преписка с вх. № 94-00-822/09.10.2014 г., образувана по сигнал от … - /ОБЩ СИГНАЛ – Т.1/
	Оплакването е от действията на целия Административен съд - …. Жалбоподателят твърди, че има над 15 дела в съда и че срещу него се прилагат репресивни мерки, превратни съдебни решения по дела, които препоръчва да изискаме и да проверим. Пореден сигнал от жалбоподателя. Административен съд - … посегнал на човешките права и на имуществото на жалбоподателя. С цел да се узаконят престъпления по служба и злоупотреба с власт в Община … от длъжностни лица на стойност над 1 милион лева. Делата на жалбоподателя са за незаконно строителство, незаконно уволнение. Конкретното искане е да се отмени определение на Административен съд - ….  ВСС е пореден адресат, жалбата е изготвена като частна жалба до … с искане за отмяна на определение на Административен съд - ….

Комисия “Професионална етика и превенция на корупцията” 

					Р  Е  Ш  И:

Във връзка с преписка с вх. № 94-00-822/09.10.2014 г., образувана по Ваш сигнал, в който изразявате недоволство от определение на Административен съд - … по адм. дело № …/2014 г., Ви уведомяваме следното:
По отношение на подадени сигнали от граждани и държавни органи правомощията на Висшия съдебен съвет и на Комисия „Професионална етика и превенция на корупцията” при ВСС са изчерпателно посочени в чл. 30 и в чл. 39а, ал.1, т.2 и т.4 от Закона за съдебната власт. От своя страна органите на съдебната власт са независими при осъществяване на своите функции, като  при постановяване на своите актове, съдиите, прокурорите и следователите се основават на закона и на събраните по делото доказателства. Законосъобразността, обосноваността и правилността на съдебните и прокурорските актове подлежат на инстанционен контрол по реда и при условията предвидени в процесуалните закони. 
С оглед на това Вашият сигнал е извън правомощията на Висшия съдебен съвет и на Комисия „Професионална етика и превенция на корупцията” при ВСС. Последната не може да извършва проверки и да се произнася по правилността на актовете на магистратите или да обсъжда предприетите от тях процесуални действия. Комисия „Професионална етика и превенция на корупцията” при Висш съдебен съвет може да разпорежда проверка при посочени конкретни данни за корупция или наличие на поведение, противоречащо на правилата за професионална етика.
Основанията за отвод на член от състава на съда са уредени в процесуалните закони.

5. Отговор от административния ръководител – окръжен прокурор на Окръжна прокуратура – …, във връзка с преписка с вх. № 94-00-520/14.10.2014 г., образувана по сигнал от …, административен ръководител – районен прокурор на Районна прокуратура - … - /ДАННИ ЗА НАРУШЕНИЯ НА ЕТИЧНИТЕ ПРАВИЛА – Т.3/
	С писмо от 07.10.2014 г. от КПЕПК е възложена проверка по преписката, която да се извърши от административния ръководител на Окръжна прокуратура - …. За извършване на проверката е назначена комисия от състава на Окръжна прокуратура - …. При извършване на проверката са снети обяснения от прокурорите … и ….
	От представените писмени обяснения от прокурор … не става ясно дали тя лично е предоставила на прокурор …, описаните в сигнала копия от документи по наблюдавани от нея преписки и дела.
В своето обяснение прокурор … твърди, че копията от документите по неговите дела са направени от служител на Районна прокуратура - …, но няма спомен кой точно. Копията на документите от делата на прокурор …, предполага, че са копирани от същия служител по нареждане на прокурор ….
Снето е обяснение и от прокурор …, на която е разпределено едното дело на … след командироването на последната в Окръжна прокуратура - …. Докато е наблюдавала преписката на …, прокурор … не е предоставяла на прокурор … тази преписка, за да се запознава или да копира документи от нея. 
	Дадени са обяснения по движението между тримата прокурори на три преписки.

Комисия “Професионална етика и превенция на корупцията” 

					Р  Е  Ш  И:

	Отговорът от административния ръководител – окръжен прокурор на Окръжна прокуратура – … не удовлетворява членовете на КПЕПК, поради което връща същия с указание за категоричен отговор има ли нарушение или не, както и да се изпратят обясненията на всички прокурори.
	Срок 1 месец.

6. Преписка с вх. № 94-00-678/01.09.2014 г., 12.09.2014 г. и от 18.09.2014 г. – 3 броя, образувана по сигнали от адв. …- /ОБЩ СИГНАЛ – Т.1/
	Първият сигнал е препратен от Министерство на правосъдието и е абсолютно идентичен със сигнал от 12.08.2014 г. до ВСС, по който КПЕПК е решила да се изпрати на КПЕ при Окръжен съд - … за проверка и отговор. Писмото е изпратено на 07.10.2014 г.
	Вторият и третият също са абсолютно еднакви – единият директно внесен във ВСС, другият е препратен от Министерство на правосъдието. Оплакването е за констатирани нарушения в организацията и дейността на КПЕ при Окръжен съд - …. Жалбоподателката е уведомена, че по нейна жалба от 11.08.2014г. пред КПЕ при Окръжен съд - … е образувана преписка за извършване на проверка за установяване на евентуално наличие на поведение, противоречащо на правилата на професионалната етика. Според жалбоподателката няма номер и дата на преписката, което е в нарушение на Правилата за формирането, организацията и дейността на КПЕ в органите на съдебната власт, където по силата на чл.16, ал.1, всяка една КПЕ следва да поддържа регистър и архив. Регистърът трябва да съдържа данни за номера на преписката, подателя, име на магистрата, срещу когото е сигнала и резултата от проверката. На изричното й искане да й се покаже преписката и да й се даде номера и датата, са й отговорили, че преписката е при председателя на съда. Иска да бъде спазен законът и съответно Правилата за формирането, организацията и дейността на КПЕ в органите на съдебната власт.
На 07.10.2014 г. първоначалният сигнал на жалбоподателката е изпратен за проверка и отговор до КПЕ при Окръжен съд - ….
	Втората жалба е адресирана и до председателя на Окръжен съд - … и до председателя на КПЕ при Окръжен съд - ….

Комисия “Професионална етика и превенция на корупцията” 

					Р  Е  Ш  И:

Тъй като вторият сигнал /еднакъв с третия сигнал/ е адресиран и до председателя на Окръжен съд - … и до председателя на КПЕ при Окръжен съд - …, на основание чл. 124 от АПК двата сигнала да се приемат за сведение и да се отнесат „към дело”

7. Преписка с вх. № 94-00-884/27.10.2014 г., образувана по два еднакви сигнала от … - /ОБЩ СИГНАЛ – Т.1/
	Оплакването е от процесуални действия на съдия … от Районен съд - …. По иск за неимуществени вреди от жалбоподателя срещу ЧСИ …, няколко пъти исковата молба е оставяна без движение за внасяне на такси и конкретизиране размера на вредите. Първоинстанционното дело е прекратено, искът не е допуснат. Последва жалба до въззивната инстанция - Окръжен съд – … чрез Районен съд – …. Делото е отложено, тъй като ЧСИ … не е уведомена, тъй като не е открита на адреса. Кантората на ЧСИ била на гърба на съдебната палата. При извършване на справка по въззивното дело в деловодството на Окръжен съд - … се установява, че въпреки, че е имало насрочване и отсрочване, делото още не е изпратено от Районен съд - … на Окръжен съд - … – съдия … не е организирал изпращането му, а двете съдилища са в една и съща сграда. От 15.10.2013 г. до 15.01.2014 г. не могат да открият ЧСИ, за да й връчат препис от въззивната жалба.
	Жалбоподателят описва подробно на кои дати, какви справки е правил и как са датирани съответните документи в съда. Оказва се, че 4 месеца съдия … не е придвижил делото до Окръжен съд - …. Делото е върнато от ОС на РС … за ново разглеждане. Подавал е и молба за определяне на срок за бавност, тъй като делото приключило на 15.04.2014 г., а на 13.07.2014 нямало решение. Последва ново въззивно обжалване на решението, което също един месец след въззивната жалба не било придвижено до ОС …. 
	Също така жалбоподателят твърди, че на съдебно заседание, проведено на 15.04.2014 пред Районния съд, съдията се е държал с неговия процесуален представител непочтително, грубо, не проявил вежливост и диктувал протокола, преиначавайки думите на представителя (майката на жалбоподателя).

Комисия “Професионална етика и превенция на корупцията” 

					Р  Е  Ш  И:

	7.1. Сигналът да се изпрати на КПЕ при Окръжен съд - … за проверка на оплакванията за допуснати нарушения на Кодекса за етично поведение на българските магистрати и отговор до КПЕПК. Срок - 1 месец от получаване на преписката.
	7.2. Копие от сигнала да се изпрати на ИВСС по компетентност, относно оплакването по движението на делото.
	С копие да се уведоми жалбоподателя. 

8. Самосезиране на КПЕПК с решение по пр. № 36/06.10.2014 г. по повод публикация в ел. издание „…”, преписка с вх. № 94-00-807/03.10.2014 г. - /ОБЩ СИГНАЛ – Т.1/
	По повод статия озаглавена „…”, с решение по протокол № 36 от 06.10.2014 г. КПЕПК се е самосезирала и е изискан от КПА актът на ИВСС с резултатите от извършената проверка. Публикацията е срещу съдия …. Според материала престъплението е извършено през 1998 г., делото влиза в … през 2001 г. при …, тя го бави 4 години, като провежда 23 заседания. Жертвите твърдят, че цялата съдебна система работи за мафията, че делото им се бави умишлено, за да изтече абсолютният давностен срок. Имало е контролирано разкриване на самоличността на защитен свидетел от следователя. Описани са и действия на съдията в съдебната зала и извън нея, извършени в подкрепа на обвиняемите. Отбелязано е, че съдия … е наказана от ВСС за забавянето на близо 57 дела. Във … съд изчезват доказателства, подменят се свидетели, уволнен е … прокурор от главния прокурор по онова време - …. В момента се чака решението на … съд, което се бави три месеца. Потърпевшите са убедени, че зад този отказ от правосъдие стоят много мръсни пари и задкулисни интереси. 
	С извършената проверка от ИВСС по хода на делото е установено следното:
	На 31.01.1998 г. е образувано предварително производство за престъпление по чл. 199 от НПК срещу неизвестен извършител. Едва на 28.08.2003г. е внесен обвинителен акт в …. Досъдебното производство е продължило извън разумните срокове, имайки предвид, че  … е привлечен за обвиняем на 30.04.2009г. Делото е връщано многократно, като в нито един момент не е била изяснена напълно, всеобхватно и обективно самоличността на обвиняемите лица. На 15.09.2006 г. на основание чл. 288, ал.2 от НПК съдебното производство пред … е прекратено и делото е изпратено на военно окръжен прокурор. На 18.07.2007 г. е образувано съдебно производство пред … след внесен обвинителен акт от …. Констатирани са множество процесуални нарушения. Поради неспазване на разпоредбата на чл. 94, ал.4 от НПК се е стигнало до удължаване на срока. Присъдата е от 2012 г. Общият срок пред … е 5 години, от които 1 г. и 6 м. се дължат на неадекватни действия на съда.   

Комисия “Професионална етика и превенция на корупцията” 

					Р  Е  Ш  И:

	Да се изиска от … информация, дали има произнасяне по делото, както и да се приложи копие от съдебния акт.

9. Преписка с вх. № 94-00-872/24.10.2014 г., образувана по анонимен сигнал - /ОБЩ СИГНАЛ – Т.1/
	Излага се твърдение за нарушаване на принципите, регламентирани в Кодекса за етично поведение на българските магистрати от страна на съдия … – административен ръководител – председател на Окръжен съд – .... Иска се проверка.
 
Комисия “Професионална етика и превенция на корупцията” 

					Р  Е  Ш  И:

	Анонимен сигнал с вх. № 94-00-872/24.10.2014 г. се отлага за следващото заседание на комисията. Същият да бъде размножен и предоставен на членовете на КПЕПК.

10. Извлечение от пр. № 26/08.09.2014 г. на Комисия по предотвратяване и установяване на конфликт на интереси и взаимодействие с Инспектората към Висшия съдебен съвет, във връзка с преписки с вх. № 94-00-408/09.05.2014 г. и 11-12-140/31.07.2014 г., образувана по молба от …, административен ръководител – председател на … - / ДАННИ ЗА НАРУШЕНИЕ НА ЕТИЧНИТЕ ПРАВИЛА НА МАГИСТРАТИ Т.3/
	Комисията по предотвратяване и установяване на конфликт на интереси и взаимодействие с Инспектората на ВСС изпраща на КПЕПК Акт с резултати от извършена проверка, възложена с решение по протокол                                        № 24/12.06.2014 г., д.т. 23 на ВСС, на организацията по образуване и движение на НАХД № …/2011 г. по описа на …, НАХД № …/2011 г. по описа на …, КНАХД № …/2012 г. по описа на …. и КНАХД № …/2013 г. по описа на …. В хода на проверката са проверени цитираните дела, описни книги, книги за открити съдебни заседания, архив на използвания програмен продукт за случайно разпределение на делата, деловодна програма за управление на съдебните дела, свързани документи. С акта са направени констатации и препоръки към административните ръководители на … и ….

Комисия "Професионална етика и превенция на корупцията"  

Р  Е  Ш  И:

	Отлага преписката за следващото заседание на комисията, като се приложи сканирания Акт с резултати от извършена проверка, възложена с решение по протокол № 24/12.06.2014 г., д.т. 23 на ВСС, на организацията по образуване и движение на НАХД № …/2011 г. по описа на …, НАХД № …/2011 г. по описа на …, КНАХД № …/2012 г. по описа на … и КНАХД № …/2013 г. по описа на ….

11. Преписка с вх. № 94-00-859/21.10.2014 г., образувана по сигнал от …, адвокат в Адвокатска колегия – … - /ДАННИ ЗА НАРУШЕНИЕ НА ЕТИЧНИТЕ ПРАВИЛА ОТ МАГИСТРАТИ – Т.3/
	Жалбоподателят в качеството си на председател на Адвокатска  колегия … е направил отказ за предоставяне на особен представител, поради непредставяне от страна на съдия … на изискуемите според Закона за правната помощ документи. Въпреки решението на адвокатския съвет на адвокат … е наложена глоба от 1000 лева. Глобата е отменена от Административен съд - …, но е последвала втора глоба в размер на 2000 лева.
	Междувременно съдия … е поискал да се открие дисциплинарно производство срещу адвокат … пред Висшия адвокатски съвет, което е завършило с потвърждаване правилността на решението на Адвокатски съвет  …. 
	Жалбоподателят иска да се извърши проверка за допуснати нарушения от съдия … на принципите за безпристрастност, справедливост и прозрачност, вежливост и толерантност и най – вече на принципа компетентност и квалификация, тъй като съдията прилага неправилно Закона за правната помощ и налага незаконосъобразни санкции. Иска да се проверят актовете на съдията с оглед установяване на нарушение на т.1.1 от КЕПБМ – упражняване на правомощията не въз основа на закона, т.2.1 – липса на безпристрастност в актовете на този магистрат към председателя на Адвокатска колегия …, липса на необходимата професионална подготовка.
	Иска да се извърши проверка относно това, дали с образуването на дисциплинарно производство срещу адвокат …, магистрата не е нарушил принципа за вежливост и толерантност.  

Комисия “Професионална етика и превенция на корупцията”
  
					Р  Е  Ш  И:

Преписката да се изпрати на Комисията по професионална етика при Окръжен съд - … за проверка и отговор до КПЕПК. Срок 1 месец.
С копие от писмото да се уведоми жалбоподателя за решението на КПЕПК.

12. Преписка с вх. № 94-00-875/24.10.2014 г., образувана по сигнал от … – извънреден и пълномощен посланик на … в Република България - /ОБЩ СИГНАЛ – Т.1/
	Сигналът е адресиран до министъра на правосъдието с копие до Висш съдебен съвет и до председателя на …. През периода август – октомври 2008 г. дружеството „…” – български клон на фирма на … е инвестирало над … милиона щатски долара за изпълнението на споразумение с „…” АД. След прекратяването на споразумението на територията на … са останали суровини и материали, които са преработени на 25 000 тона РВ … и продадени от … на …. С активното съдействие на тогавашното правителство … се е разпоредило със стока, която не е била негова собственост, а на „…”. Дружеството е завело дело за предаването на тези рулони срещу Кремиковци, впоследствие срещу ДР. Наскоро жалбоподателят е получил информация, че делото е прекратено от съдия … от …. Счита, че е налице съдебен произвол, изразяващ се 6 годишно протакане на делото и приключването му без решение. 
	Молбата е да се използват всички законоустановени възможности за проверка на хода на това дело и съдействие на украинския инвеститор, да защити своите законни права и интереси.

Комисия “Професионална етика и превенция на корупцията”
  
					Р  Е  Ш  И:

	Сигналът да се изпрати на административния ръководител – председател на … за проверка по движението и основанията за прекратяване на делото. Да ни бъде изпратен и препис от определението за прекратяване. Срок – 1 месец.
	Да се отговори на жалбоподателя, че КПЕПК предприема проверка по случая. След като приключи проверката, ще бъде уведомен за резултата.

	ОТНОСНО: Т. 3. Справка за неполучени отговори по възложени преписки от КПЕПК на органите на съдебната власт.	

Комисия “Професионална етика и превенция на корупцията”
  
					Р  Е  Ш  И:

	Отлага за разглеждане на следващото заседание на комисията справката за неполучени отговори по възложени преписки от КПЕПК на органите на съдебната власт.

ОТНОСНО: Т. 4. Справки за броя на разгледаните и решени преписки от Комисия “Професионална етика и превенция на корупцията” към ВСС за месец октомври 2014г. 

Комисия “Професионална етика и превенция на корупцията”
  
					Р  Е  Ш  И:

	4.1. Приема за сведение справките за броя на разгледаните и решени преписки от КПЕПК за месец октомври 2014г.  
	4.2. Справките да се изпратят на министъра на правосъдието за сведение и да се публикуват на Интернет страницата на Висшия съдебен съвет, раздел „Превенция на корупцията”.

ОТНОСНО: Т.5. Разни.

1. Проект на Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища.

Приложение: Извлечение от пр. № 33/03.11.2014 г. от заседание на Комисия по предотвратяване и установяване на конфликт на интереси и взаимодействие с Инспектората към Висшия съдебен съвет.

Комисия "Професионална етика и превенция на корупцията"  

Р  Е  Ш  И:

1.1. Приема за запознаване проекта на Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища.
1.2. Членовете на КПЕПК, които имат конкретни предложения по проекта на Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища, да ги предоставят на Комисия по предотвратяване и установяване на конфликт на интереси и взаимодействие с Инспектората към ВСС.

       				ПРЕДСЕДАТЕЛ НА „КОМИСИЯ
				ПРОФЕСИОНАЛНА ЕТИКА И
				ПРЕВЕНЦИЯ НА КОРУПЦИЯТА”:  /п/
                      
                                                                                               ЯСЕН  ТОДОРОВ